Legal Document

Category: 0

Text:
17. ΑΠΟΦΑΣΗ ΥΠΟΥΡΓΩΝ   ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ  ΚΑΙ ΥΓΕΙΑΣ, ΠΡΟΝΟΙΑΣ ΚΑΙ   ΚΟΙΝ. ΑΣΦΑΛΙΣΕΩΝ   Αριθ. ΓΙα/440 της 7/21 Φεβρ.1991 (ΦΕΚ Β΄ 90)  Καθορισμός λεπτομερειών της διαδικασίας χορήγησης των Επιδομάτων και της ισόβιας σύνταξης στην πολύτεκνη μητέρα, που προβλέπονται από τις διατάξεις του άρθρ. 63 του Νόμ. 1892/1990 «για τον εκσυγχρονισμό και την ανάπτυξη και άλλες διατάξεις». Έχοντας υπόψη: α)Τις διατάξεις της παρ. 7 του άρθρ. 63 του Νόμ. 1892/1990 «για τον εκσυγχρονισμό και την ανάπτυξη και άλλες διατάξεις». β)Τις διατάξεις του Νόμ. 1558/85 (Α 137) «Κυβέρνηση και Κυβερνητικά Όργανα». γ)Την αριθ. Υ. 1140/1051173/1390/90 (ΦΕΚ 420/Β΄/90) κοινή απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών».  Σελ.84,182(α) Τεύχος 1303 Σελ. 90 δ)Την υπ’ αριθ. Υ. 1201/90 απόφαση του Πρωθυπουργού όπως συμπληρώθηκε με την Υ 1250/91 «Περί καθορισμού αρμοδιοτήτων Αναπλ. Υπ. Εθν. Οικονομίας, αποφασίζουμε: Καθορίζουμε τις λεπτομέρειες της διαδικασίας και τα όργανα απονομής των Επιδομάτων και της ισόβιας σύνταξης στην πολύτεκνη μητέρα, που προβλέπονται από τις διατάξεις του άρθρ. 63 του Νόμ. 1892/1990, ως εξής: Αρμόδιος φορέας Άρθρ.1.-1.Αρμόδιος φορέας για την εφαρμογή των διατάξεων του άρθρ. 63 του Νόμ. 1892/90 ορίζεται ο Οργανισμός Γεωργικών Ασφαλίσεων (ΟΓΑ), που ενεργεί ως εντολοδόχος του Υπουργείου Υγείας, Πρόνοιας και Κοινωνικών Ασφαλίσεων. 2.Για την άσκηση της αρμοδιότητας που αναφέρεται στην παρ. 1 του παρόντος άρθρου έχουν εφαρμογή οι διατάξεις της αποφάσεως αυτής και, συμπληρωματικώς, για όσα θέματα δεν ρυθμίζονται  απ’ αυτή, οι διατάξεις που ισχύουν κάθε φορά για τον Οργανισμό Γεωργικών Ασφαλίσεων (ΟΓΑ). Για την αντιμετώπιση των δαπανών που προκαλούνται από την εφαρμογή του προγράμματος αυτού και των εξόδων διοικήσεως που θα προκύπτουν από την υλοποίηση αυτού, τα οποία θα καθορίζονται κάθε φορά με κοινή απόφαση των Υπουργών Οικονομικών και Υγείας, Πρόνοιας και Κοιν. Ασφαλίσεων, ύστερα από πρόταση του Δ.Σ. του Ο.Γ.Α., επιχορηγείται ο ΟΓΑ από τον Κρατικό Προϋπολογισμό, με την εγγραφή σ’ αυτόν σχετικής πίστωσης. Το ποσό της επιχορήγησης κατατίθεται σε ειδικό λογαριασμό που αποτελεί ανεξάρτητο τμήμα του προϋπολογισμού του ΟΓΑ, η διαχείριση του οποίου ενεργείται σύμφωνα με την νομοθεσία που διέπει κάθε φορά τον ΟΓΑ. Οι διατάξεις του άρθρ. 20 του Νόμ. 4169/ 1961    «περί  Γεωργικών   Ασφαλίσεων»,   όπως  ι- σχύουν κάθε φορά, εφαρμόζονται ανάλογα και για τις περιοχές του άρθρ. 63 Νόμ. 1892/90, εκτός εκείνων που αφορούν στο φόρο εισοδήματος, στα τέλη χαρτοσήμου και σε απαλλαγές φόρων υπέρ τρίτων. Δικαιούχοι Άρθρ.2.-1.Δικαιούχοι των επιδομάτων και της ισόβιας σύνταξης που προβλέπονται από το άρθρ. 63 του Νόμ. 1892/90 είναι: α)Του επιδόματος της παρ. 1 και 2 η μητέρα που έχει ή αποκτά τρίτο παιδί υπό την προϋπόθεση όμως, ότι για την λήψη του επιδόματος πρέπει όλα τα παιδιά να έχουν ή να αποκτήσουν την Ελληνική υπηκοότητα.    35.Β.δ.17 Πολύτεκνοι    Σε περίπτωση τέκνου που αποκτήθηκε χωρίς νόμιμο γάμο, η μητέρα του να έχει την Ελληνική υπηκοότητα ή να είναι Ελληνίδα το γένος. β)Του επιδόματος της παρ. 3 η μητέρα που κατά την έννοια του Νόμ. 1910/44, όπως τροποποιήθηκε, θεωρείται πολύτεκνη εφόσον έχει παιδιά ηλικίας μέχρι 25 ετών. γ)Της ισόβιας σύνταξης της παρ. 4 η μητέρα μετά τη διακοπή καταβολής του επιδόματος της παρ. 3 του άρθρ. 63 του Νόμ. 1892/90, ως και η μητέρα εκείνη της οποίας τα παιδιά είναι άνω των 25 ετών, ή έγγαμα, η ίδια δε έχει τις προϋποθέσεις σύμφωνα με τις διατάξεις του Νόμ. 860/79 να διατηρήσει ισόβια την πολυτεκνική ιδιότητα. δ)Τα επιδόματα των παρ. 1, 2 και 3 και η ισόβια σύνταξη της παρ. 4 του άρθρ. 63 του Νόμ. 1892/1990 καταβάλλονται στην μητέρα ανεξάρτητα από κάθε άλλο επίδομα, μισθό, σύνταξη, αμοιβή, αποζημίωση κ.λπ. ε)Στην περίπτωση της διάταξης της παρ. 6 εκείνος που αποδεικνύεται ότι έχει την κύρια ή αποκλειστική ευθύνη διατροφής των παιδιών κατά τα άρθρ. 1513 και επόμενα του Αστ. Κώδικα. 2.Οι κατά τις περιπτ. α΄ και β΄ της ανωτέρω παρ. 1 δικαιούχοι καθώς και τα παιδιά, για τα οποία χορηγείται το επίδομα θα πρέπει να διαμένουν νόμιμα και μόνιμα στην Ελλάδα. Η δικαιούχος της ισόβιας σύνταξης θα πρέπει να μένει νόμιμα και μόνιμα στην Ελλάδα. 3.Σε περίπτωση διαζυγίου ή ακυρώσεως του γάμου τα επιδόματα των παρ. 1, 2 και 3 του άρθρ. 63 του Νόμ. 1892/90 καταβάλλονται σ’ αυτόν στον οποίο του ανατίθεται με δικαστική απόφαση ή άσκηση της γονικής μέριμνας, κατά τις διατάξεις του άρθρ. 1513 και επόμενα του Α.Κ. Όργανα αναγνώρισης δικαιώματος Άρθρ.3.-Αρμόδιο όργανο για την αναγνώριση του δικαιώματος στις παροχές που θεσπίζονται με τις διατάξεις του άρθρ. 63 του Νόμ. 1892/1990, τον προσδιορισμό του ποσού αυτών και του χρόνου έναρξης και λήξης του δικαιώματος καθώς και την ανάκληση, την αναστολή και την επαναχορήγηση της παροχής, ορίζεται ο Προϊστάμενος του Κλάδου Οικογενειακών Επιδομάτων του ΟΓΑ ή ο νόμιμος αναπληρωτής αυτού. Βοηθητικά Όργανα Άρθρ.4.-Αρμόδια Όργανα, σε κάθε Δήμο και Κοινότητα για τη διεξαγωγή των προπαρασκευαστικών και λοιπών εργασιών, που αφορούν στη χορήγηση των παροχών που προβλέπονται από τις διατάξεις του άρθρ. 63 του Νόμ.1892/1990, είναι οι κατά τη σχετική Νομοθεσία του ΟΓΑ, όπως κάθε φορά ισχύει. Ανταποκριτές του Οργανισμού αυτού.   Αίτηση Άρθρ.5.-1.Για την αναγνώριση του δικαιώματος καταβολής των επιδομάτων και της ισόβιας σύνταξης υποβάλλεται αίτηση – δήλωση, σε ειδικό έντυπο του ΟΓΑ, το περιεχόμενο της οποίας προσδιορίζεται στο επόμενο άρθρο. 2.Η αίτηση – δήλωση υποβάλλεται από τη δικαιούχο μητέρα των παιδιών. Στην περίπτωση οριστικής διακοπής της συγκατοίκησης των παιδιών με τη μητέρα λόγω υπαίτιας εγκατάλειψής τους από αυτήν, θανάτου, αφανείας, δικαστικής αντίληψης, νόμιμης ή δικαστικής απαγόρευσης της μητέρας, η αίτηση υποβάλλεται από αυτόν που έχει την αποκλειστική ή κύρια ευθύνη διατροφής των παιδιών. 3.Η αίτηση – δήλωση παραδίδεται στον Ανταποκριτή ΟΓΑ στο Δήμο ή την Κοινότητα του τόπου κατοικίας του αιτούντος προσώπου και καταχωρείται στο ειδικό πρωτόκολλο του ΟΓΑ που τηρούν οι Ανταποκριτές. Σε περίπτωση αγράμματου ή αδυναμίας υπογραφής η αίτηση – δήλωση υπογράφεται από δύο μάρτυρες ενώπιον του Ανταποκριτή του ΟΓΑ.                                      (Μετά τη σελ. 84,182(α) Σελ. 84,1821 Τεύχος 1303 Σελ. 91 Πολύτεκνοι 35.Β.δ.17     35.Β.δ.17 Πολύτεκνοι    Περιεχόμενο της αίτησης-δήλωσης Άρθρ.6-1.Στην αίτηση-δήλωση, για την οποία το προηγούμενο άρθρο, πρέπει να αναγράφονται: α)Τα πλήρη στοιχεία ταυτότητας των γονέων και των παιδιών, καθώς και ο τόπος της νόμιμης κατοικίας τους. β)Η υπηκοότητα του πατέρα και της μητέρας. Σε περίπτωση αλλοδαπής υπηκοότητας θα αναγράφεται αν πρόκειται για Έλληνες το γένος. γ)Ο αριθμός του δελτίου της αστυνομικής ταυτότητας αμφοτέρων των γονέων. Αν δεν υπάρχει Αστυνομική Ταυτότητα, αναγράφεται ο αριθμός διαβατηρίου ή υπηρεσιακής ταυτότητας ή δελτίου κέντρου αλλοδαπών. δ)Σε περίπτωση που η αίτηση υποβάλλεται από το πρόσωπο που έχει την κύρια και αποκλειστική ευθύνη διατροφής των παιδιών ως δικαιούχος του επιδόματος, τα στοιχεία των προηγουμένων εδαφ. α΄-γ΄ αναφέρονται στο πρόσωπο αυτό. Δικαιολογητικά Άρθρ.7.-Μαζί με την αίτηση-δήλωση, πρέπει να υποβάλλονται τα παρακάτω δικαιολογητικά: α)Πιστοποιητικά ή απόσπασμα δημοτολογίων για την οικογενειακή κατάσταση, που εκδίδεται από το Δήμαρχο ή τον Πρόεδρο της Κοινότητας, στα δημοτολόγια της οποίας είναι εγγεγραμμένη η οικογένεια, από τον οποίο προκύπτουν τα πλήρη στοιχεία ταυτότητας των γονέων και των τέκνων, αν βρίσκονται στη ζωή, και αν τα παιδιά είναι άγαμα, για τις περιπτώσεις του επιδόματος και της ισόβιας σύνταξης των παρ. 3 και 4 αντίστοιχα, του άρθρ. 63 του Νόμ. 1892/90, και πιστοποιητικό περί της πολυτεκνικής τους ιδιότητος από την Ανωτάτη Συνομοσπονδία Πολυτέκνων Ελλάδος, δια μέσου των οικείων Συλλόγων Πολυτέκνων που είναι γραμμένος, σύμφωνα με το άρθρ. 2 του Νόμ. 1910/1944, του πιστοποιητικού χορηγουμένου ατελώς. β)Εάν συντρέχει περίπτωση από αυτές που αναφέρονται στην παρ. 6 του άρθρ. 63 του Νόμ. 1892/90, υποβάλλεται, ανάλογα, αντίγραφο ή απόσπασμα ληξιαρχικής πράξης θανάτου της μητέρας ή αντίγραφο της απόφασης του δικαστηρίου περί υπαίτιας εγκατάλειψης των τέκνων καθώς και δικαστική απόφαση ή οποιοδήποτε στοιχείο από το οποίο να φαίνεται ποιος έχει αναλάβει την κύρια ή αποκλειστική ευθύνη διατροφής των τέκνων. γ)Προκειμένου για οικογένεια Ελλήνων το γένος αλλοδαπής υπηκοότητας τα στοιχεία των προηγουμένων εδαφίων παρέχονται από τις αρχές της Χώρας της οποίας είναι υπήκοοι και αν αυτό είναι δύσκολο τα γεγονότα, τα οποία θα βεβαιώνονται από αυτά αποδεικνύονται από άλλα πρόσφορα έγγραφα κατά την κρίση του οργάνου αναγνώρισης του δικαιώματος. Αλλαγή προσώπων δικαιούχων Άρθρ.8.-Σε περίπτωση μεταβολής του προσώπου του δικαιούχου του επιδόματος που προβλέπεται από τη διάταξη του άρθρ. 63 του Νόμ. 1892/90, ο νέος δικαιούχος υποβάλλει αίτηση για την καταβολή σ’ αυτόν του επιδόματος. Μαζί με την αίτηση υποβάλλονται και τα δικαιολογητικά εκείνα από τα οποία θα αποδεικνύεται η μεταβολή. Για επιδόματα καταβληθέντα σε δικαιούχους κατά τον Νόμο προ της έναντι του Ο.Γ.Α. νομιμοποιήσεως άλλων τυχόν δικαιούχων ουδεμία ευθύνη φέρει ο Οργανισμός αυτός των αιτούντων δυναμένων να στραφούν μόνον κατά εκείνου ο οποίος τα εισέπραξε. Προδικασία Άρθρ.9.-Ο Ανταποκριτής του ΟΓΑ μόλις παραλάβει την αίτηση-δήλωση με τα δικαιολογητικά εξετάζει αν αυτά πληρούν τους όρους και τις προϋποθέσεις των προηγουμένων άρθρων και, εφόσον κατά την εκτίμησή του, υπάρχουν ελλείψεις καλεί τον αιτούντα να συμπληρώσει τα ελλείποντα στοιχεία, μπορεί δε και αυτεπάγγελτα να ζητήσει από τις οικείες δημόσιες, δημοτικές, κοινοτικές ή άλλες αρχές, που υποχρεούνται να απαντήσουν κάθε πληροφορία ή στοιχείο απαραίτητο για την συμπλήρωση των δικαιολογητικών. Μετά τις παραπάνω ενέργειες τα δικαιολογητικά υποβάλλονται στη Διοίκηση του ΟΓΑ. Έκδοση πράξης χορήγησης επιδόματος Άρθρ.10.-1.Το κατά τις διατάξεις του άρθρ. 3 της Απόφασης αυτής αρμόδιο όργανο για την αναγνώριση του δικαιώματος τις παροχές που προβλέπονται από τις διατάξεις του άρθρ. 63 του Νόμ. 1892/1990, εξετάζει τις αιτήσεις-δηλώσεις και τα δικαιολογητικά που υποβλήθηκαν και εφόσον κρίνει ότι δεν αποδεικνύεται πλήρως η ύπαρξη των νομίμων προϋποθέσεων, μπορεί να ζητήσει τα δικαιολογητικά που λείπουν ή να ζητήσει συμπληρωματικά στοιχεία και πληροφορίες από οιαδήποτε δημόσια, δημοτική ή κοινοτική Αρχή ή Ν.Π.Δ.Δ. ή Οργανισμό ή Ίδρυμα, τα οποία υποχρεούνται σε άμεση απάντηση. 2.Το όργανο που έχει την αποφασιστική αρμοδιότητα εκτιμά τα πραγματικά και νόμιμα περιστατικά και δεν δεσμεύεται από οποιοδήποτε τύπο, μπορεί δε για ανεύρεση της αλήθειας, να λάβει υπόψη το οιοδήποτε έγγραφο χωρίς να δεσμεύεται από τα έγγραφα που έχουν υποβληθεί, πλην εκείνων για την απόδειξη της ηλικίας. Δεν δεσμεύεται από ένορκες δηλώσεις, βεβαιώσεις οι οποίες σε ουδεμία περίπτωση αποτελούν τυπική απόδειξη. 3.Εφόσον, κατά την κρίση του αρμόδιου Οργάνου, συντρέχουν όλες οι νόμιμες προϋποθέσεις, για την χορήγηση επιδόματος ή ισόβιας σύνταξης, το όργανο αυτό εκδίδει σχετική πράξη, στην οποία απαραίτητα να αναγράφονται:          (Αντί για τη σελ. 84,183) Σελ. 84,183(α) Τεύχος 1303 Σελ. 93 Πολύτεκνοι 35.Β.δ.17    α)Ο αριθμός της πράξης και η χρονολογία έκδοσής της. β)Τα στοιχεία του δικαιούχου της παροχής. γ)Το μηνιαίο ποσό του επιδόματος ή της ισόβιας σύνταξης. δ)Η ημερομηνία έναρξης καταβολής του επιδόματος ή της σύνταξης. 4.Η πράξη με την οποία απορρίπτεται η αίτηση για χορήγηση επιδόματος ή ισόβιας σύνταξης, πρέπει να είναι επαρκώς αιτιολογημένη. 5.Αντίγραφο της πράξης με την οποία απορρίπτεται η αίτηση για χορήγηση επιδόματος ή σύνταξης κοινοποιείται στον Ανταποκριτή του ΟΓΑ όπου είχε υποβληθεί η αίτηση, ο οποίος και την επιδίδει στον ενδιαφερόμενο. 6.Το αρμόδιο για τη χορήγηση επιδόματος ή ισόβιας σύνταξης Όργανο, μπορεί να τάξει στον ενδιαφερόμενο ορισμένη προθεσμία για τη συμπλήρωση των δικαιολογητικών. Σε περίπτωση που παρέλθει άπρακτη η προθεσμία αυτή, το Όργανο επιλαμβάνεται της εξέτασης της υπόθεσης με βάση τα δικαιολογητικά που υπάρχουν στον οικείο φάκελο. Ένδικα μέσα Άρθρ.11.-1.Κατά της πράξης του αρμοδίου για την χορήγηση των παροχών του άρθρ. 63 του Νόμ. 1892/1990 οργάνου, επιτρέπεται η άσκηση ένστασης από τον ενδιαφερόμενο, ενώπιον Επιτροπής που εδρεύει στον ΟΓΑ και η οποία αποτελείται: α)Από ανώτατο υπάλληλο του ΟΓΑ, ως Πρόεδρος, που ορίζεται από τον Διοικητή του ΟΓΑ με τον αναπληρωτή του. β)Από τον Προϊστάμενο της αρμόδιας Δ/νσης Παιδικής Προστασίας ή της Δ/νσης Δημόσιας Αντίληψης του Υπουργείου Υγείας, Πρόνοιας και Κοιν. Ασφαλίσεων ανάλογα με το αντικείμενο που συζητείται κάθε φορά που ορίζονται από τον Υπουργό με τους αναπληρωτές τους. γ)Από ένα ανώτατο ή ανώτερο υπάλληλο του ΟΓΑ, που ορίζεται από τον Διοικητή του ΟΓΑ με τον αναπληρωτή του, ως μελών. Στην Επιτροπή αυτή δεν μπορεί να συμμετέχει το Όργανο που εξέδωσε ή συνέπραξε στην έκδοση της προσβαλλόμενης πράξης. 2.Η ένσταση ασκείται μέσα σε προθεσμία 2 μηνών από την ημερομηνία της κοινοποιήσεως της προσβαλλόμενης πράξης, παραδίνεται δε ή στέλνεται στον Ανταποκριτή του ΟΓΑ όπου υποβλήθηκε η αρχική αίτηση για την χορήγηση των παροχών. Ο Ανταποκριτής του ΟΓΑ, αφού παραλάβει την ένσταση, την καταχωρεί αυθημερόν στο Βιβλίο πρωτοκόλλου ΟΓΑ που τηρεί και στη συνέχεια μέσα σε 5 ημέρες, τη στέλνει στη Διοίκηση του ΟΓΑ μαζί με τυχόν δικαιολογητικά που έχουν υποβληθεί.  Σελ.84,184(α) Τεύχος 1303 Σελ. 94 3.Η Επιτροπή της παρ. 1, συγκροτείται με απόφαση του Διοικητή του ΟΓΑ. Με την ίδια απόφαση ορίζονται εισηγητές και Γραμματέας της Επιτροπής από υπαλλήλους του ΟΓΑ. Η αποζημίωση των μελών της Επιτροπής των εισηγητών και του γραμματέα καθορίζονται σύμφωνα με τις διατάξεις του άρθρ. 18 του Νόμ. 1505/1984. Η Επιτροπή αποφασίζει παρόντων του Προέδρου και των μελών κατά πλειοψηφία. Οι διατάξεις του άρθρ. 10 της παρούσης απόφασης εφαρμόζονται ανάλογα και από την ανωτέρω Επιτροπή. Έναρξη καταβολής των παροχών Άρθρ.12.-1.Το κατά την παρ. 1 του άρθρ. 63 του Νόμ. 1892/90 επίδομα καταβάλλεται από την 1η του μήνα του επόμενου εκείνου της γέννησης του τρίτου παιδιού ή της αφίξεώς του από το εξωτερικό. 2.Το κατά τη διάταξη της παρ. 2 του άρθρ. 62 του Νόμ. 1892/90 επίδομα καταβάλλεται από την 1η Ιαν. 1991. 3.Το κατά τη διάταξη της παρ. 3 επίδομα καταβάλλεται από 1η Ιαν. 1991 στην μητέρα που έχει ήδη αποκτήσει την ιδιότητα της πολυτέκνου και από την 1η του επόμενου μήνα εκείνου που η μητέρα θα αποκτήσει την ιδιότητα της πολυτέκνου. 4.Η κατά τη διάταξη της παρ. 4 ισόβια σύνταξη καταβάλλεται από την 1η Ιανουαρίου του επόμενου έτους εκείνου, που διακ-όπτεται η καταβολή του επιδόματος της παρ. 3, και από την 1η Ιαν. 1991 στην μητέρα εκείνη που διατηρεί ισόβια την πολυτεκνική της ιδιότητα και δεν δικαιούται το επίδομα της παρ. 3. 5.Με την επιφύλαξη των διατάξεων των προηγουμένων παρ. 1-4, δεν καταβάλλεται επίδομα ή σύνταξη αναδρομικά για χρόνο μακρότερο του εξαμήνου από το μήνα υποβολής της σχετικής αίτησης. «6.Κατά την πρώτη εφαρμογή της παρούσας τα αναδρομικά καταβάλλονται από 1ης Ιαν.1991, εφόσον η σχετική αίτηση υποβληθεί το αργότερο μέχρι 30 Ιουν.1992». Η παρ.6 προστέθηκε από την παρ.8 άρθρ.18 Νομ.2008/4-11 Φεβρ.1992 (ΦΕΚ Α’ 16),Τομ.13(2), σελ.244,9941.    35.Β.δ.17 Πολύτεκνοι    Αύξηση-μείωση του ποσού επιδόματος Άρθρ.13.-1.Το ποσό του κατά την παρ. 3 του άρθρ. 63 του Νόμ. 1892/90 επιδόματος, αυξάνεται από την 1η του επόμενου μήνα της γέννησης παιδιού. 2.Το ποσό του κατά την παρ. 3 του άρθρ. 63 του Νόμ. 1892/1990 επιδόματος μειώνεται: α)Από την 1η Ιανουαρίου του επόμενου έτους, εκείνου που κάθε παιδί συμπληρώνει τα 25 χρόνια της ηλικίας του. β)Από την 1η του μήνα του επόμενου εκείνου του θανάτου του παιδιού. γ)Από την 1η του μήνα του επόμενου εκείνου του γάμου του παιδιού. δ)Από την 1η του μήνα του επόμενου εκείνου που το παιδί χάσει την Ελληνική υπηκοότητα ή σε περίπτωση τέκνου ομογενούς την υπηκοότητα του πατέρα εκτός αν το παιδί αποκτά την Ελληνική υπηκοότητα. Διακοπή καταβολής του επιδόματος Άρθρ.14.-1.Το κατά τις διατάξεις των παρ. 1 και 2 επίδομα διακόπτεται: α)Από την 1η του μήνα του επόμενου εκείνου που το παιδί συμπληρώνει τα (3) χρόνια της ηλικίας του. β)Από την 1η του μήνα του επόμενου εκείνου του θανάτου του ή της κηρύξεως σε αφάνεια του επιδοτούμενου παιδιού. γ)Από την 1η του μήνα του επόμενου εκείνου που το παιδί χάσει την Ελληνική υπηκοότητα ή σε περίπτωση τέκνου ομογενούς την υπηκοότητα του πατέρα, εκτός αν το παιδί αποκτά την Ελληνική υπηκοότητα. 2.Το κατά τις διατάξεις της παρ. 3 επίδομα διακόπτεται: α)Από την 1η Ιανουαρίου του έτους του επόμενου εκείνου που το τελευταίο άγαμο παιδί συμπληρώνει τα 25 χρόνια της ηλικίας του. β)Από την 1η του μήνα του επόμενου εκείνου του γάμου ή του θανάτου του τελευταίου άγαμου παιδιού. 3.Η κατά την διάταξη της παρ. 4 χορηγούμενη σύνταξη διακόπτεται από την 1η του επόμενου μήνα του θανάτου ή της αφάνειας ή της απώλειας της Ελληνικής Ιθαγένειας της δικαιούχου. Αναστολή Άρθρ.15.-1.Η καταβολή του κατά τις παρ. 1 και 2 του άρθρ. 63 επιδόματος αναστέλλεται: α)Από την 1η του επόμενου μήνα εκείνου που το παιδί για το οποίο χορηγείται το επίδομα περιθάλπεται σε Ορφανοτροφείο ή άλλο Φιλανθρωπικό Ίδρυμα Δημοσίου ή Ιδιωτικού Δικαίου δωρεάν ή με δαπάνη του Δημοσίου ή Ασφαλιστικού Οργανισμού. β)Από την 1η του επόμενου μήνα εκείνου που το παιδί για το οποίο χορηγήθηκε το επίδομα απομακρύνθηκε από την Ελλάδα. 2.Η καταβολή του κατά τις διατάξεις των παρ. 3 και 4 παροχών αναστέλλεται από την 1η του επόμενου μήνα εκείνου που το δικαιούχο πρόσωπο απομακρύνθηκε από την Ελλάδα. 3.Οι παροχές των προηγουμένων παραγράφων που η καταβολή τους είχε ανασταλεί επαναχορηγούνται από την 1η του επόμενου μήνα εκείνου που έπαυσαν οι λόγοι αναστολής. 4.Η αναστολή καταβολής των παροχών γνωστοποιείται στο δικαιούχο έγγραφα και με απόδειξη. 5.Απουσία του προσώπου του δικαιούχου ή του παιδιού για το οποίο χορηγείται επίδομα από την Ελλάδα για χρόνο λιγότερο του εξαμήνου δεν θεωρείται ως απομάκρυνση για την αναστολή του δικαιώματος. Επίσης δεν αναστέλλεται η καταβολή των παροχών του άρθρ. 63 του Νόμ. 1892/90 στις εξής περιπτώσεις απομάκρυνσης από την Ελλάδα ανεξάρτητα με τη χρονική διάρκεια αυτής: α)Εάν η απουσία τους οφείλεται σε λόγους νοσηλείας σε θεραπευτήρια. β)Εάν ο δικαιούχος της παροχής ή το παιδί για το οποίο χορηγείται το επίδομα απασχολείται στην αλλοδαπή σε εργασία για λογαριασμό του Ελληνικού Δημοσίου ή Ελληνικού Ν.Π.Δ.Δ. ή Ελληνικής Τράπεζας ή Οργανισμού ή άλλων Ελληνικών Επιχειρήσεων οι οποίες εδρεύουν στην Ελλάδα ή ακολούθησε την οικογένειά του στο Εξωτερικό η οποία απουσιάζει για τους ανωτέρω λόγους, ή εάν η απουσία οφείλεται σε λόγους σπουδών στην Αλλοδαπή. 6.Η καταβολή των παροχών αναστέλλεται οσάκις περιέλθουν στην Υπηρεσία στοιχεία από τα οποία πιθανολογείται ότι χορηγήθηκαν παράνομα, επίσης δε όταν εκκρεμεί ποινική ή πολιτική δίκη, η οποία έχει σχέση με το δικαίωμα των παροχών. Καταβολή των παροχών Άρθρ.16.-1.Η καταβολή των παροχών ενεργείται ανά ημερολογιακό δίμηνο και στις αρχές του δεύτερου μήνα του διμήνου. 2.Η πληρωμή των παροχών ενεργείται από τα ΕΛ.ΤΑ. με ταχυδρομικές επιταγές ή με ειδικές αποδείξεις. Ανάκληση πράξεως χορήγησης παροχών Άρθρ.17.-1.Κάθε πράξη του αρμόδιου κατά το άρθρ. 3 της παρούσας απόφασης Οργάνου για αναγνώριση δικαιώματος σε παροχή του άρθρ. 63 του Νόμ. 1892/1990 υπόκειται σε ανάκληση, εφόσον κριθεί ότι κατά το χρόνο αναγνώρισης του δικαιώματος δεν υπήρχαν οι νόμιμες προϋποθέσεις. 2.Η ανακλητική πράξη είναι έγγραφη, αιτιολογείται πλήρης και κοινοποιείται στον ενδιαφερόμενο, κατά τα οριζόμενα στο άρθρ. 20 της παρούσας απόφασης. Επιστροφή παροχών που καταβλήθηκαν  αχρεωστήτως Άρθρ.18.-1.Κάθε ποσό παροχής που καταβλή- θηκε αχρεωστήτως και οφείλεται από τον λα- βόντα,     επιστρέφεται    ή    αναζητείται    με   από-   (Αντί για τη σελ. 84,185) Σελ. 84,185(α) Τεύχος 1303 Σελ. 95 Πολύτεκνοι 35.Β.δ.17    φαση του αρμοδίου κατά το άρθρ. 3 της απόφασης αυτής, Οργάνου. 2.Ποσά που οφείλονται από αχρεωστήτως καταβληθείσες παροχές, μπορεί να συμψηφίζονται με οποιαδήποτε παροχή του ΟΓΑ προς τον οφειλέτη του ποσού. Αναγγελία μεταβολών Άρθρ.19.-1.Οι Ανταποκριτές του ΟΓΑ υποχρεούνται να παρακολουθούν και να αναγγέλλουν στη Διοίκηση του ΟΓΑ τις μεταβολές που έχουν σαν συνέπεια τη διακοπή, μείωση ή αναστολή επιδόματος ή ισόβιας σύνταξης. Επίδοση πράξεων και εγγράφων Άρθρ.20.-Για την επίδοση των πράξεων και γενικά των εγγράφων που εκδίδονται κατά τη διαδικασία χορήγησης των παροχών του άρθρ. 63 του Νόμ. 1892/1990, εφαρμόζονται ανάλογα οι σχετικές διατάξεις του «Κανονισμού Χορηγήσεως Συντάξεων από τον ΟΓΑ», όπως κάθε φορά ισχύουν. Αποζημίωση βοηθητικών     περιφερειακών οργάνων Άρθρ.21.-Τα κατά το άρθρ. 4 της απόφασης αυτής βοηθητικά περιφερειακά όργανα δικαιούνται αποζημίωση, της οποίας το ποσό καθορίζεται με απόφαση του Διοικητικού Συμβουλίου του ΟΓΑ, που εγκρίνεται από τους Υπουργούς Υγείας, Πρόνοιας και Κοιν. Ασφαλίσεων και Οικονομικών. Άρθρ.22.-Το ποσό της αύξησης που θα προκύπτει από την αναπροσαρμογή του ημερομίσθιου του ανειδίκευτου εργάτη για ολόκληρο το χρόνο, θα καταβάλλεται αναδρομικά στους δικαιούχους μέσα στο πρώτο δίμηνο του επόμενου χρόνου. Η απόφαση αυτή να δημοσιευθεί στην Εφημερίδα της Κυβερνήσεως και να κυρωθεί με νόμο. Η άνω απόφαση κυρώθηκε από την παρ.9 του άρθρ.18 του Νομ.2008/4-11 Φεβρ.1992 (ΦΕΚ Α’16), Τομ.13(2),Σελ.244,9941.